O‘zbekiston poytaxti Toshkent shahridagi ko‘chalardan birida "faqat jiplar va krossoverlar uchun mo‘ljallangan" va kim tomonidan barpo qilingani noma’lum noodatiy avtoturargoh paydo bo‘ldi. Ushbu avtoturargoh suratlari feysbukdagi guruhlarga joylashtirilgan. Suratlardan ko‘rish mumkinki, bu va noodatiy avtoturargoh yo‘l yoqasida, suv arig‘i va trotuar oralig‘idagi kichik hududda barpo qilingan. Suratlar ostida izoh qolirgan foydalanuvchilar bu joy "FLeShKA" savdo qatori joylashgan ko‘chada ekanini bildirishgan. "Bir tomoni ariq, ikkinchi tomoni bordyur bilan to‘silgan bu avtoturargohga qanday qilib mashina joylashtirish mumkin", deya o‘z hayronligini bildiradi ijtimoiy tarmoq foydalanuvchisi.